title: 2006/1012/EK: Padomes Lēmums ( 2006. gada 20. decembris ), lai parakstītu un provizoriski piemērotu divpusēju nolīgumu vēstuļu apmaiņas veidā starp Eiropas Kopienu un Baltkrievijas Republiku, ar ko groza Nolīgumu starp Eiropas Kopienu un Baltkrievijas Republiku par tekstilizstrādājumu tirdzniecību

text:
               29.12.2006

               LV

               Eiropas Savienības Oficiālais Vēstnesis

               L 384/98

      PADOMES LĒMUMS

   (2006. gada 20. decembris),
   lai parakstītu un provizoriski piemērotu divpusēju nolīgumu vēstuļu apmaiņas veidā starp Eiropas Kopienu un Baltkrievijas Republiku, ar ko groza Nolīgumu starp Eiropas Kopienu un Baltkrievijas Republiku par tekstilizstrādājumu tirdzniecību
   (2006/1012/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši 133. pantu saistībā ar 300. panta 2. punkta pirmās daļas pirmo teikumu,
   ņemot vērā Komisijas priekšlikumu,
   tā kā:

               (1)

               Komisija Kopienas vārdā ir risinājusi sarunas par divpusēju nolīgumu, lai uz vienu gadu pagarinātu spēkā esošo divpusējo nolīgumu un protokolus par tekstilizstrādājumu tirdzniecību ar Baltkrievijas Republiku, veicot dažus kvantitatīvo ierobežojumu pielāgojumus.

               (2)

               Minētais divpusējais nolīgums būtu provizoriski jāpiemēro no 2007. gada 1. janvāra, kamēr tiek pabeigtas procedūras tā noslēgšanai, ar nosacījumu, ka arī Baltkrievijas Republika to piemēro provizoriski,

               (3)

               Ierosinātais nolīgums būtu jāparaksta Kopienas vārdā,

         IR PIEŅĒMUSI ŠO LĒMUMU.
   1. pants
   Ar šo Padomes priekšsēdētājs tiek pilnvarots norīkot personas, kas ir tiesīgas Eiropas Kopienas vārdā parakstīt Nolīgumu vēstuļu apmaiņas veidā starp Eiropas Kopienu un Baltkrievijas Republiku, ar ko groza Nolīgumu starp Eiropas Kopienu un Baltkrievijas Republiku par tekstilizstrādājumu tirdzniecību, ņemot vērā tā iespējamo noslēgšanu vēlāk.
   2. pants
   Ar nosacījumu, kas tas notiek savstarpīgi, nolīgumu provizoriski piemēro no 2007. gada 1. janvāra līdz tā formālai noslēgšanai.
   Nolīguma vēstuļu apmaiņas veidā teksts ir pievienots šim lēmumam.
   3. pants
   1.   Ja Baltkrievijas Republika nepilda Nolīguma 2.4. punktā paredzētās saistības, 2007. gada kvotu samazina līdz 2006. gada līmenim.
   2.   Lēmumu īstenot šā panta 1. punktu pieņem saskaņā ar procedūrām, kas minētas 17. pantā Padomes Regulā (EEK) Nr. 3030/93 (1993. gada 12. oktobris) par kopīgiem noteikumiem konkrētu tekstilizstrādājumu importam no trešām valstīm (1).
   4. pants
   Šo lēmumu publicē Eiropas Savienības Oficiālajā Vēstnesī.
   Tas stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2006. gada 20. decembrī

            Padomes vārdā —

            priekšsēdētājs

         J. KORKEAOJA

      (1)  OV L 275, 8.11.1993., 1. lpp. Regulā jaunākie grozījumi izdarīti ar Komisijas Regulu (EK) Nr. 35/2006 (OV L 7, 12.1.2006., 8. lpp.).

         NOLĪGUMS

      vēstuļu apmaiņas veidā starp Eiropas Kopienu un Baltkrievijas Republiku, ar ko groza Eiropas Nolīgumu starp Eiropas Kopienu un Baltkrievijas Rrepubliku par tekstilizstrādājumu tirdzniecību
      Godātais kungs!

                  1.

                  Man ir tas gods atsaukties uz Nolīgumu starp Eiropas Kopienu un Baltkrievijas Republiku par tekstilizstrādājumu tirdzniecību, kurš parafēts 1993. gada 1. aprīlī un kurā jaunākie grozījumi un pagarināšana izdarīta ar Nolīgumu vēstuļu apmaiņas veidā, kas parafēts 2005. gada 11. novembrī (turpmāk – “Nolīgums”).

                  2.

                  Ņemot vērā to, ka Nolīgums beidzas 2006. gada 31. decembrī, un saskaņā ar Nolīguma 19. panta 1. punktu Eiropas Kopiena un Baltkrievijas Republika vienojas pagarināt Nolīguma termiņu vēl uz vienu gadu, veicot šādus grozījumus un ievērojot šādus nosacījumus:

                              2.1.

                              Nolīguma 19. panta 1. punktu lasa šādi:
                              “Šis Nolīgums stājas spēkā tā mēneša pirmajā dienā, kurš ir pēc dienas, kad Līgumslēdzējas puses viena otrai paziņo, ka ir pabeigtas šim nolūkam vajadzīgās procedūras. To piemēro līdz 2007. gada 31. decembrim.”;

                              2.2.

                              II pielikumu, kurā noteikti kvantitatīvie ierobežojumi eksportam no Baltkrievijas Republikas uz Eiropas Kopienu, aizstāj ar šīs vēstules 1. papildinājumu;

                              2.3.

                              C protokola pielikumu, kurā noteikti kvantitatīvie ierobežojumi eksportam no Baltkrievijas Republikas uz Eiropas Kopienu pēc Baltkrievijas Republikā veiktajām OPT darbībām, laikposmā no 2007. gada 1. janvāra līdz 2007. gada 31. decembrim aizstāj ar šīs vēstules 2. papildinājumu;

                              2.4.

                              2007. gadā Eiropas Kopienas izcelsmes tekstilizstrādājumu un apģērbu importam Baltkrievijas Republikā piemēro muitas nodokļus, nepārsniedzot muitas nodokļus, kas 2003. gadam noteikti 4. papildinājumā Nolīgumam vēstuļu apmaiņas veidā starp Eiropas Kopienu un Baltkrievijas Republiku, kas parafēts 1999. gada 11. novembrī.
                              Ja minētās likmes nepiemēro, Kopienai būs tiesības uz atlikušo Nolīguma darbības laiku atkārtoti pro rata ieviest 2006. gadam noteiktos kvantitatīvos ierobežojumus, kā noteikts 2005. gada 11. novembrī parafētajā Vēstuļu apmaiņā.

                  3.

                  Ja Baltkrievijas Republika kļūst par Pasaules tirdzniecības organizācijas (PTO) dalībnieci pirms Nolīguma beigām, tad no dienas, kad Baltkrievijas Republika pievienojas PTO, piemēro PTO nolīgumus un noteikumus.

                  4.

                  Būšu pateicīgs, ja apstiprināsiet, ka Jūsu valdība piekrīt iepriekš izklāstītajam. Šādā gadījumā šis nolīgums vēstuļu apmaiņas veidā stājas spēkā tā mēneša pirmajā dienā, kas ir pēc dienas, kad puses ir viena otrai paziņojušas, ka ir pabeigtas šim nolūkam vajadzīgās juridiskās procedūras. Ar nosacījumu, ka tas notiek savstarpīgi, to provizoriski piemēro no 2007. gada 1. janvāra.

            Lūdzu, pieņemiet manus visdziļākās cieņas apliecinājumus!

            Eiropas Savienības Padomes vārdā

         1. papildinājums

               “II PIELIKUMS

                           Baltkrievija

                           Kategorija

                           Vienība

                           Kvota no 2007. gada 1. janvāra

                           IA grupa

                           1

                           tonnas

                           1 585

                           2

                           tonnas

                           6 600

                           3

                           tonnas

                           242

                           IB grupa

                           4

                           gabali (tūkst.)

                           1 839

                           5

                           gabali (tūkst.)

                           1 105

                           6

                           gabali (tūkst.)

                           1 705

                           7

                           gabali (tūkst.)

                           1 377

                           8

                           gabali (tūkst.)

                           1 160

                           IIA grupa

                           9

                           tonnas

                           363

                           20

                           tonnas

                           329

                           22

                           tonnas

                           524

                           23

                           tonnas

                           255

                           39

                           tonnas

                           241

                           IIB grupa

                           12

                           pāri (tūkst.)

                           5 959

                           13

                           gabali (tūkst.)

                           2 651

                           15

                           gabali (tūkst.)

                           1 726

                           16

                           gabali (tūkst.)

                           186

                           21

                           gabali (tūkst.)

                           930

                           24

                           gabali (tūkst.)

                           844

                           26/27

                           gabali (tūkst.)

                           1 117

                           29

                           gabali (tūkst.)

                           468

                           73

                           gabali (tūkst.)

                           329

                           83

                           tonnas

                           184

                           IIIA grupa

                           33

                           tonnas

                           387

                           36

                           tonnas

                           1 309

                           37

                           tonnas

                           463

                           50

                           tonnas

                           207

                           IIIB grupa

                           67

                           tonnas

                           356

                           74

                           gabali (tūkst.)

                           377

                           90

                           tonnas

                           208

                           IV grupa

                           115

                           tonnas

                           114

                           117

                           tonnas

                           2 310

                           118

                           tonnas

                           471

                           Gabali (tūkst.): tūkstotis gabalu”

         2. papildinājums

               “C PROTOKOLA PIELIKUMS

                           Kategorija

                           Vienība

                           No 2007. gada 1. janvāra

                           4

                           1 000 gabali

                           5 399

                           5

                           1 000 gabali

                           7 526

                           6

                           1 000 gabali

                           10 037

                           7

                           1 000 gabali

                           7 534

                           8

                           1 000 gabali

                           2 565

                           12

                           1 000 gabali

                           5 072

                           13

                           1 000 gabali

                           795

                           15

                           1 000 gabali

                           4 400

                           16

                           1 000 gabali

                           896

                           21

                           1 000 gabali

                           2 927

                           24

                           1 000 gabali

                           754

                           26/27

                           1 000 gabali

                           3 668

                           29

                           1 000 gabali

                           1 487

                           73

                           1 000 gabali

                           5 700

                           83

                           tonnas

                           757

                           74

                           1 000 gabali

                           994”

      Godātais kungs!
      Man ir tas gods apstiprināt, ka ir saņemta Jūsu … vēstule, kuras teksts ir šāds:

         “Godātais kungs!

                     1.

                     Man ir tas gods atsaukties uz Nolīgumu starp Eiropas Kopienu un Baltkrievijas Republiku par tekstilizstrādājumu tirdzniecību, kurš parafēts 1993. gada 1. aprīlī un kurā jaunākie grozījumi un pagarināšana izdarīta ar Nolīgumu vēstuļu apmaiņas veidā, kas parafēts 2005. gada 11. novembrī (turpmāk – “Nolīgums”).

                     2.

                     Ņemot vērā to, ka Nolīgums beidzas 2006. gada 31. decembrī, un saskaņā ar Nolīguma 19. panta 1. punktu Eiropas Kopiena un Baltkrievijas Republika vienojas pagarināt Nolīguma termiņu vēl uz vienu gadu, veicot šādus grozījumus un ievērojot šādus nosacījumus:

                                 2.1.

                                 Nolīguma 19. panta 1. punktu lasa šādi:
                                 “Šis Nolīgums stājas spēkā tā mēneša pirmajā dienā, kurš ir pēc dienas, kad Līgumslēdzējas puses viena otrai paziņo, ka ir pabeigtas šim nolūkam vajadzīgās procedūras. To piemēro līdz 2007. gada 31. decembrim.”;

                                 2.2.

                                 II pielikumu, kurā noteikti kvantitatīvie ierobežojumi eksportam no Baltkrievijas Republikas uz Eiropas Kopienu, aizstāj ar šīs vēstules 1. papildinājumu;

                                 2.3.

                                 C protokola pielikumu, kurā noteikti kvantitatīvie ierobežojumi eksportam no Baltkrievijas Republikas uz Eiropas Kopienu pēc Baltkrievijas Republikā veiktajām OPT darbībām, laikposmā no 2007. gada 1. janvāra līdz 2007. gada 31. decembrim aizstāj ar šīs vēstules 2. papildinājumu;

                                 2.4.

                                 2007. gadā Eiropas Kopienas izcelsmes tekstilizstrādājumu un apģērbu importam Baltkrievijas Republikā piemēro muitas nodokļus, nepārsniedzot muitas nodokļus, kas 2003. gadam noteikti 4. papildinājumā Nolīgumam vēstuļu apmaiņas veidā starp Eiropas Kopienu un Baltkrievijas Republiku, kas parafēts 1999. gada 11. novembrī.
                                 Ja minētās likmes nepiemēro, Kopienai būs tiesības uz atlikušo Nolīguma darbības laiku atkārtoti pro rata ieviest 2006. gadam noteiktos kvantitatīvos ierobežojumus, kā noteikts 2005. gada 11. novembrī parafētajā Vēstuļu apmaiņā.

                     3.

                     Ja Baltkrievijas Republika kļūst par Pasaules tirdzniecības organizācijas (PTO) dalībnieci pirms Nolīguma beigām, tad no dienas, kad Baltkrievijas Republika pievienojas PTO, piemēro PTO nolīgumus un noteikumus.

                     4.

                     Būšu pateicīgs, ja apstiprināsiet, ka Jūsu valdība piekrīt iepriekš izklāstītajam. Šādā gadījumā šis nolīgums vēstuļu apmaiņas veidā stājas spēkā tā mēneša pirmajā dienā, kas ir pēc dienas, kad puses ir viena otrai paziņojušas, ka ir pabeigtas šim nolūkam vajadzīgās juridiskās procedūras. Ar nosacījumu, ka tas notiek savstarpīgi, to provizoriski piemēro no 2007. gada 1. janvāra.

               Lūdzu, pieņemiet manus visdziļākās cieņas apliecinājumus!”.

      Man ir tas gods apstiprināt, ka mana valdība piekrīt Jūsu vēstules saturam.
      Lūdzu, pieņemiet manus visdziļākās cieņas apliecinājumus!

            Baltkrievijas Republikas valdības vārdā


title: Padomes Lēmums (2016. gada 24. februāris), ar ko ieceļ Darba drošības un veselības aizsardzības padomdevējas komitejas locekļus un locekļu vietniekus

text:
               1.3.2016

               LV

               Eiropas Savienības Oficiālais Vēstnesis

               C 79/1

         PADOMES LĒMUMS
   (2016. gada 24. februāris),
   ar ko ieceļ Darba drošības un veselības aizsardzības padomdevējas komitejas locekļus un locekļu vietniekus
   (2016/C 79/01)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Lēmumu 2003/C 218/01 (2003. gada 22. jūlijs) par Darba drošības un veselības aizsardzības padomdevējas komitejas (1) izveidošanu un jo īpaši tā 3. pantu,
   ņemot vērā kandidātu sarakstu, ko Padomei iesniegušas dalībvalstu valdības,
   tā kā

               (1)

               Padome ar 2013. gada 22. aprīļa lēmumu (2) ir iecēlusi amatā Darba drošības un veselības aizsardzības padomdevējas komitejas locekļus un viņu vietniekus uz laikposmu no 2013. gada 22. aprīļa līdz 2016. gada 28. februārim.

               (2)

               Locekļi un locekļu vietnieki pilda amata pienākumus, līdz viņus nomaina vai viņu pilnvaras atjauno.

               (3)

               Komitejas locekļi un to vietnieki būtu jāieceļ uz trim gadiem,

         IR PIEŅĒMUSI ŠO LĒMUMU.
   1. pants
   Ar šo par Darba drošības un veselības aizsardzības padomdevējas komitejas locekļiem un locekļu vietniekiem uz laikposmu no 2016. gada 29. februāra līdz 2019. gada 28. februārim ieceļ šādas personas:
   I.   VALDĪBAS PĀRSTĀVJI

               Valsts

               Locekļi

               Vietnieki

               Beļģija

                  Godelieve PONNET kundze

                  Véronique CRUTZEN kundze

                  Nadine GILIS kundze

               Bulgārija

                  Vaska SEMERDZHIEVA kundze

                  Darina KONOVA kundze

                  Dimitar DIMITROV kungs

               Čehijas Republika

                  Jaroslav HLAVÍN kungs

                  Anna SAMKOVÁ kundze

                  Zdeněk ŠMERHOVSKÝ kungs

               Dānija

                  Charlotte SKJOLDAGER kundze

                  Annemarie KNUDSEN kundze

                  Bent HORN ANDERSEN kungs

               Vācija

                  Michael KOLL kungs

                  Kai SCHÄFER kungs

                  Ellen ZWINK kundze

               Igaunija

                  Seili SUDER kundze

                  Kristel PLANGI kundze

                  Maret MARIPUU kundze

               Īrija

                  Paula GOUGH kundze

                  Marie DALTON kundze

                  Margaret LAWLOR kundze

               Grieķija

               Spānija

                  Dolores LIMÓN TAMÉS kundze

                  Mercedes TEJEDOR AIBAR kundze

                  Belén PÉREZ AZNAR kundze

               Francija

                  Bénédicte LEGRAND-JUNG kundze

                  Frédéric TEZE kungs

                  Olivier MEUNIER kungs

               Horvātija

                  Zdravko MURATTI kungs

                  Miroslav BABIĆ kungs

                  Jere GAŠPEROV kungs

               Itālija

                  Romolo De CAMILLIS kungs

                  Rosanna MARGIOTTA kundze

                  Alessandra PERA kundze

               Kipra

                  Anastassios YIANNAKI kungs

                  Aristodemos ECONOMIDES kungs

                  Marios KOURTELLIS kungs

               Latvija

               Jolanta GEDUŠAS kundze

               Renārs LŪŠA kungs
               Māra VĪKSNES kundze

               Lietuva

                  Aldona SABAITIENĖ kundze

                  Vilija KONDROTIENĖ kundze

                  Gintarė BUŽINSKAITĖ kundze

               Luksemburga

                  Marco BOLY kungs

                  John SCHNEIDER kungs

                  Carlo STEFFES kungs

               Ungārija

                  Péter NESZTINGER kungs

                  Katalin BALOGH kundze

                  Gyula MADARÁSZ kungs

               Malta

                  Mark GAUCI kungs

                  Melhino MERCIECA kungs

                  David SALIBA kungs

               Nīderlande

                  Esther de KLEUVER kundze

                  Martin G. DEN HELD kungs

                  Rob TRIEMSTRA kungs

               Austrija

                  Anna RITZBERGER-MOSER kundze

                  Gertrud BREINDL kundze

                  Gerlinde ZINIEL kundze

               Polija

                  Danuta KORADECKA kundze

                  Joanna FAŁDYGA kundze

                  Roman SĄSIADEK kungs

               Portugāle

                  Pedro Nuno PIMENTA BRAZ kungs

                  Carlos PEREIRA kungs

                  Antόnio SANTOS kungs

               Rumānija

                  Anca Mihaela PRICOP kundze

                  Marian TĂNASE kungs

                  Dantes Nicolae BRATU kungs

               Slovēnija

                  Nikolaj PETRIŠIČ kungs

                  Jože HAUKO kungs

                  Etbin TRATNIK kungs

               Slovākija

                  Romana ČERVIENKOVÁ kundze

                  Vladimir TEJBUS kungs

               Somija

                  Leo SUOMAA kungs

                  Kristiina MUKALA kundze

                  Wiking HUSBERG kungs

               Zviedrija

               Apvienotā Karaliste

                  Stuart BRISTOW kungs

                  Clive FLEMING kungs

                  Stephen TAYLOR kungs

         II.   ARODBIEDRĪBU PĀRSTĀVJI

               Valsts

               Locekļi

               Vietnieki

               Beļģija

                  Caroline VERDOOT kundze

                  Herman FONCK kungs

                  Stéphane LEPOUTRE kungs

               Bulgārija

                  Ivan KOKALOV kungs

                  Aleksander ZAGOROV kungs

                  Reneta VASILEVA kundze

               Čehijas Republika

                  Radka SOKOLOVÁ kundze

                  Václav PROCHÁZKA kungs

                  Jaroslav PEJŠA kungs

               Dānija

                  Maria BJERRE kundze

                  Jan KAHR FREDERIKSEN kungs

               Vācija

                  Sonja KÖNIG kundze

                  Anne KARRASS kundze

                  Moriz-Boje TIEDEMANN kungs

               Igaunija

                  Aija MAASIKA kundze

                  Argo SOON kungs

                  Elina REEDI kundze

               Īrija

                  Sylvester CRONIN kungs

                  Frank VAUGHAN kungs

                  Dessie ROBINSON kungs

               Grieķija

               Spānija

                  Pedro J. LINARES kungs

                  Marisa RUFINO kundze

                  Javier TORRES kungs

               Francija

               Horvātija

                  Marko PALADA kungs

                  Gordana PALAJSA kundze

                  Rajko KUTLAČA kungs

               Itālija

               Kipra

                  Nicos ANDREOU kungs

                  Nikos SATSIAS kungs

                  Stelios CHRISTODOULOU kungs

               Latvija

               Ziedonis ANTAPSONA kungs

               Mārtiņš PUŽULA kungs
               Aleksandrs GRIGORJEVA kungs

               Lietuva

                  Inga RUGINIENĖ kundze

                  Dalia JUŠKEVIČIENĖ kundze

                  Ričardas GARUOLIS kungs

               Luksemburga

                  Jean-Luc DE MATTEIS kungs

                  Marcel GOEREND kungs

                  Robert FORNIERI kungs

               Ungārija

               Malta

                  Alfred LIA kungs

                  Edwin BALZAN kungs

                  Anthony CASARU kungs

               Nīderlande

                  W. van VEELEN kungs

                  H. van STEENBERGEN kungs

                  S. BALJEU kundze

               Austrija

                  Ingrid REIFINGER kundze

                  Julia NEDJELIK-LISCHKA kundze

                  Alexander HEIDER kungs

               Polija

                  Dariusz GOC kungs

                  Agnieszka MIŃKOWSKA kundze

                  Longina KACZMARSKA kundze

               Portugāle

                  Vanda Teresa ROGADO PEREIRA DA CRUZ kundze

                  Maria da Conceição MELRO VIEIRA kundze

                  Fernando José GOMES MACHADO kungs

               Rumānija

               Slovēnija

                  Lučka BÖHM kundze

                  Katja GORIŠEK kundze

                  Matej VALENŠEK kungs

               Slovākija

                  Peter RAMPAŠEK kungs

                  Alexander ŤAŽÍK kungs

                  Róbert STAŠKO kungs

               Somija

                  Raili PERIMÄKI kundze

                  Paula ILVESKIVI kundze

                  Erkki AUVINEN kungs

               Zviedrija

               Apvienotā Karaliste

                  Hugh ROBERTSON kungs

         III.   DARBA DEVĒJU ORGANIZĀCIJU PĀRSTĀVJI

               Valsts

               Locekļi

               Vietnieki

               Beļģija

                  Kris DE MEESTER kungs

                  Thierry VANMOL kungs

                  Marc JUNIUS kungs

               Bulgārija

                  Georgi STOEV kungs

                  Petya GEOREVA kundze

                  Daniela SIMIDCHIEVA kundze

               Čehijas Republika

                  Jana MALÁ kundze

                  František HROBSKÝ kungs

                  Martin RÖHRICH kungs

               Dānija

                  Lena SØBY kundze

                  Christina SODE HASLUND kundze

                  Jens SKOVGAARD LAURITSEN kungs

               Vācija

                  Eckhard METZE kungs

                  Stefan ENGEL kungs

                  Rüdiger TRIEBEL kungs

               Igaunija

                  Marju PEÄRNBERG kundze

                  Piia SIMMERMANN kundze

                  Ülle MATT kundze

               Īrija

                  Michael GILLEN kungs

                  Kevin ENRIGHT kungs

               Grieķija

               Spānija

                  Marina GORDÓN ORTÍZ kundze

                  Laura CASTRILLO NUÑEZ kundze

                  Isabel MAYA RUBIO kundze

               Francija

               Horvātija

                  Admira RIBIČIĊ kundze

                  NENAD SEIFERT kungs

                  Boris ANTUNOVIĆ kungs

               Itālija

               Kipra

                  Polyvios POLYVIOU kungs

                  Emilios MICHAEL kungs

                  Panayotis PANAYI kungs

               Latvija

               Ilona KIUKUCĀNES kundze

               Andris POMMERA kungs

               Lietuva

                  Vaidotas LEVICKIS kungs

                  Jonas GUZAVIČIUS kungs

                  Aistė TOMKIENĖ kundze

               Luksemburga

                  Pierre BLAISE kungs

                  François ENGELS kungs

                  Marc KIEFFER kungs

               Ungārija

               Malta

                  John SCICLUNA kungs

                  Andrew AGIUS MUSCAT kungs

                  Carmen BORG kundze

               Nīderlande

                  W.M.J.M. van MIERLO kungs

                  R. van BEEK kungs

                  H.A.F. van WELL kungs

               Austrija

                  Julia ENZELSBERGER kundze

                  Christa SCHWENG kundze

                  Katharina LINDNER kundze

               Polija

                  Jacek MECINA kungs

                  Paweł PETTKE kungs

               Portugāle

                  Luís HENRIQUES kungs

                  Manuel Marcelino PENA COSTA kungs

                  Luís Miguel CORREIA MIRA kungs

               Rumānija

               Slovēnija

                  Igor ANTAUER kungs

                  Karmen FOTUNA JEFIM kundze

               Slovākija

                  Róbert MEITNER kungs

                  Silvia SUROVÁ kundze

               Somija

                  Riitta WÄRN kundze

                  Jan SCHUGK kungs

                  Mika SUSI kungs

               Zviedrija

               Apvienotā Karaliste

                  Rachel SMITH kundze

                  Dominic FROST kungs

         2. pants
   Vēl neizraudzītos locekļus un locekļu vietniekus Padome iecels vēlāk.
   3. pants
   Šo lēmumu informācijas vajadzībām publicē Eiropas Savienības Oficiālajā Vēstnesī.

      Briselē, 2016. gada 24. februārī

            Padomes vārdā –

            priekšsēdētāja

         M. BUSSEMAKER

      (1)  OV C 218, 13.9.2003., 1. lpp.

      (2)  OV C 120, 26.4.2013., 7. lpp.


title: 2005/960/EK,Euratom: Komisijas Lēmums ( 2005. gada 15. novembris ), ar ko groza Reglamentu

text:
               30.12.2005

               LV

               Eiropas Savienības Oficiālais Vēstnesis

               L 347/83

      KOMISIJAS LĒMUMS

   (2005. gada 15. novembris),
   ar ko groza Reglamentu
   (2005/960/EK, Euratom)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu, un jo īpaši tā 218. panta 2. punktu,
   ņemot vērā Eiropas Atomenerģijas Kopienas dibināšanas līgumu, un jo īpaši tā 131. pantu,
   ņemot vērā Līgumu par Eiropas Savienību, un jo īpaši tā 28. panta 1. punktu un 41. panta 1. punktu,
   IR NOLĒMUSI ŠĀDI.
   1. pants
   Komisijas reglamenta (1) 1.–28. pantu aizstāj ar šā lēmuma pielikuma tekstu.
   2. pants
   Šis lēmums stājas spēkā 2006. gada 1. janvārī.
   3. pants
   Šo lēmumu publicē Eiropas Savienības Oficiālajā Vēstnesī.

      Briselē, 2005. gada 15. novembrī

            Komisijas vārdā —

            priekšsēdētājs

         José Manuel BARROSO

      (1)  OV L 308, 8.12.2000., 26. lpp. Reglamentā jaunākie grozījumi izdarīti ar Komisijas Lēmumu 2004/563/EK, Euratom (OV L 251, 27.7.2004., 9. lpp.).

      PIELIKUMS

         “I   NODAĻA
         KOMISIJA
         1.   IEDAĻA
         Vispārīgie noteikumi
         1. pants
         Koleģialitāte
         Komisija darbojas kolektīvi saskaņā ar šī reglamenta noteikumiem un ievērojot priekšsēdētāja noteiktās politiskās pamatnostādnes.
         2. pants
         Prioritātes un darba programma
         Ievērojot priekšsēdētāja noteiktās politiskās pamatnostādnes, Komisija nosaka savas vairāku gadu stratēģiskās prioritātes un savu ikgadējo politisko stratēģiju, uz kurām balstoties, tā katru gadu pieņem darba programmu, kā arī provizorisko budžeta projektu nākamajam gadam.
         3. pants
         Priekšsēdētājs
         1.   Priekšsēdētājs Komisijas locekļiem var noteikt īpašas darbības jomas, par kurām viņi ir īpaši atbildīgi attiecībā uz Komisijas darbības sagatavošanu un tās lēmumu īstenošanu.
         Viņš jebkurā laikā var mainīt šādi piešķirtos pienākumus.
         2.   Priekšsēdētājs var izveidot Komisijas locekļu pastāvīgas vai īpašas grupas, kurām viņš ieceļ vadītāju un nosaka sastāvu. Viņš nosaka šo grupu pilnvaras un apstiprina to darbības noteikumus.
         3.   Priekšsēdētājs pārstāv Komisiju. Viņš izraugās Komisijas locekļus, kas viņam palīdz pildīt šo pienākumu.
         4. pants
         Lēmumu pieņemšanas procedūras
         Komisijas lēmumus pieņem:

                     a)

                     Komisijas sanāksmēs ar mutisku procedūru;
                     vai

                     b)

                     ar rakstisku procedūru saskaņā ar 12. pantā noteikto;
                     vai

                     c)

                     ar pilnvarojuma procedūru saskaņā ar 13. pantā noteikto;
                     vai

                     d)

                     ar deleģēšanas procedūru saskaņā ar 14. pantā noteikto.

               2.   IEDAĻA
         Komisijas sanāksmes
         5. pants
         Sanāksmju sasaukšana
         1.   Komisijas sanāksmes sasauc priekšsēdētājs.
         2.   Parasti Komisija pulcējas uz sanāksmi vismaz reizi nedēļā. Tā pulcējas uz papildu sanāksmēm pēc vajadzības.
         3.   Komisijas locekļiem ir jāapmeklē visas sanāksmes. Priekšsēdētājs pieņem lēmumu par to, vai Komisijas locekļus atsevišķos gadījumos var atbrīvot no šā pienākuma.
         6. pants
         Komisijas sanāksmju darba kārtība
         1.   Priekšsēdētājs pieņem katras Komisijas sanāksmes darba kārtību.
         2.   Neskarot priekšsēdētāja tiesības pieņemt sanāksmes darba kārtību, visi priekšlikumi, kas saistīti ar būtiskiem izdevumiem, jāiesniedz ar par budžetu atbildīgā Komisijas locekļa piekrišanu.
         3.   Ja kāds no Komisijas locekļiem ierosina iekļaut darba kārtībā kādu punktu, Komisijas priekšsēdētājam par to paziņo Komisijas noteiktajā kārtībā saskaņā ar īstenošanas noteikumiem, kas paredzēti, 28. pantā, tālāk tekstā – “īstenošanas noteikumi”.
         4.   Sanāksmes darba kārtību un nepieciešamos dokumentus Komisijas locekļiem nosūta īstenošanas noteikumos paredzētajā kārtībā.
         5.   Ja kāds no Komisijas locekļiem prasa izņemt no sanāksmes darba kārtības kādu punktu, to pārceļ uz nākamo sanāksmi, ja priekšsēdētājs tam piekrīt.
         6.   Komisija pēc priekšsēdētāja priekšlikuma var apspriest jautājumu, kurš nav iekļauts darba kārtībā vai kuram vajadzīgie dokumenti ir izdalīti novēloti. Tā var izlemt neapspriest kādu sanāksmes darba kārtībā iekļauto jautājumu.
         7. pants
         Kvorums
         Komisijas locekļu skaits, kuru klātbūtne ir nepieciešama, lai Komisija būtu tiesīga lemt, atbilst Līgumā noteiktā Komisijas locekļu skaita vairākumam.
         8. pants
         Lēmumu pieņemšana
         1.   Komisija pieņem lēmumus, pamatojoties uz viena vai vairāku Komisijas locekļu iesniegto priekšlikumu.
         2.   Komisija pieņem lēmumu balsojot, ja to pieprasa kāda no dalībvalstīm. Balso par sākotnējo projektu vai projektu, kā to grozījis(-ši) par attiecīgo iniciatīvu atbildīgais(-ie) loceklis(-ļi) vai priekšsēdētājs.
         3.   Komisijas lēmumi ir pieņemti, ja par tiem ir nobalsojis Līgumā noteiktā Komisijas locekļu skaita vairākums.
         4.   Priekšsēdētājs formāli apkopo apspriežu rezultātus, kas tiek atspoguļoti sanāksmes protokolā, kā to paredz 11. pants.
         9. pants
         Konfidencialitāte
         Komisijas sanāksmes nav atklātas. Apspriedes ir konfidenciālas.
         10. pants
         Ierēdņu un citu personu klātbūtne
         1.   Ja Komisija nav nolēmusi citādi, sanāksmes apmeklē ģenerālsekretārs un priekšsēdētāja biroja vadītājs. Īstenošanas noteikumi paredz kārtību, kādā citas personas var apmeklēt sanāksmes.
         2.   Komisijas locekļa prombūtnē sanāksmi var apmeklēt viņa biroja vadītājs un pēc priekšsēdētāja uzaicinājuma paust klāt neesošā locekļa viedokli.
         3.   Komisija var nolemt uzklausīt jebkuru citu personu.
         11. pants
         Sanāksmes protokols
         1.   Par visām Komisijas sanāksmēm sastāda protokolu.
         2.   Protokola projektu nākamajā sanāksmē iesniedz Komisijai apstiprināšanai. Apstiprinātā protokola autentiskumu apstiprina ar priekšsēdētāja un ģenerālsekretāra parakstiem.
         3.   IEDAĻA
         Citas lēmumu pieņemšanas procedūras
         12. pants
         Lēmumi, ko pieņem ar rakstisku procedūru
         1.   Komisijas locekļu piekrišanu viena vai vairāku Komisijas locekļu iesniegtam priekšlikumam var iegūt ar rakstisku procedūru, ar noteikumu, ka iepriekš par dokumentu ir saņemts pozitīvs Juridiskā dienesta atzinums, kā arī tam piekrīt dienesti, ar kuriem notikusi apspriešanās atbilstīgi 23. panta nosacījumiem.
         Šo labvēlīgo atzinumu un/vai piekrišanu var aizstāt ar Komisijas locekļu biroju vadītāju rakstiskas “pabeigšanas” procedūras ietveros izteiktu piekrišanu, kā tas noteikts īstenošanas noteikumos.
         2.   Priekšlikuma tekstu visiem Komisijas locekļiem izdala rakstiski tā, kā tas noteikts īstenošanas noteikumos, un nosaka termiņu, kurā Komisijas locekļiem jāpaziņo atrunas vai grozījumi, ko viņi vēlas veikt priekšlikumā.
         3.   Jebkurš Komisijas loceklis rakstiskas procedūras laikā var prasīt, lai priekšlikumu apspriež. Par to viņš nosūta priekšsēdētājam pamatotu pieprasījumu.
         4.   Ja neviens no Komisijas locekļiem rakstiskajai procedūrai noteiktajā termiņā nav izteicis vai uzturējis prasību priekšlikumu atlikt, uzskata, ka Komisija priekšlikumu ir pieņēmusi.
         13. pants
         Lēmumi, ko pieņem ar pilnvarojuma procedūru
         1.   Ja ir pilnībā ievērots kolektīvās atbildības princips, Komisija var pilnvarot vienu vai vairākus locekļus tās vārdā veikt vadības vai administratīvus pasākumus, ievērojot tās noteiktos ierobežojumus un nosacījumus.
         2.   Tāpat Komisija ar priekšsēdētāja piekrišanu var uzdot vienam vai vairākiem tās locekļiem pieņemt jebkura akta vai priekšlikuma galīgo tekstu, kuru iesniegs citām iestādēm, ja tā būtība apspriedēs jau ir noteikta.
         3.   Šādi piešķirtas pilnvaras var tālāk deleģēt ģenerāldirektoriem un dienestu vadītājiem, ja vien pilnvarojošais lēmums to skaidri neaizliedz.
         4.   1., 2. un 3. punkta noteikumi neierobežo deleģēšanu attiecībā uz finanšu jautājumiem vai pilnvarām, kādas tiek piešķirtas iecēlējinstitūcijai un institūcijai, kura pilnvarota slēgt darba līgumus.
         14. pants
         Lēmumi, ko pieņem ar deleģēšanas procedūru
         Ja ir pilnībā ievērots kolektīvās atbildības princips, Komisija var deleģēt vadības un administratīvu pasākumu pieņemšanu tās vārdā ģenerāldirektoriem un dienestu vadītājiem, ievērojot tās noteiktos ierobežojumus un nosacījumus.
         15. pants
         Pastarpināta deleģēšana attiecībā uz noteiktiem subsīdiju un iepirkuma līgumu piešķiršanas lēmumiem
         Ģenerāldirektors vai dienesta vadītājs, kas ieguvis pilnvaras tiešas vai pastarpinātas deleģēšanas ceļā saskaņā ar 13. un 14. pantu, lai pieņemtu lēmumus par finansējumu, atsevišķu noteiktu subsīdiju un valsts iepirkuma līgumu piešķiršanas lēmumu pieņemšanai var tālāk deleģēt atbildīgo direktoru vai, vienojoties ar atbildīgo Komisijas locekli – atbildīgo nodaļas vadītāju, ievērojot īstenošanas noteikumos paredzētos ierobežojumus un nosacījumus.
         16. pants
         Informācija par pieņemtajiem lēmumiem
         Lēmumus, kas pieņemti ar rakstisku procedūru, pilnvarojuma procedūru un deleģēšanas procedūru, ieraksta dienas piezīmē, kuru reģistrē nākamās Komisijas sanāksmes protokolā.
         4.   IEDAĻA
         Visām lēmumu pieņemšanas procedūrām kopīgi noteikumi
         17. pants
         Komisijas pieņemto aktu autentificēšana
         1.   Sanāksmes laikā pieņemtos aktus autentiskajā valodā vai valodās pievieno kopsavilkumam, ko sagatavo tās Komisijas sanāksmes beigās, kuras laikā tos pieņēma, tā, lai tos nevarētu sadalīt. Šo aktu autentiskumu apstiprina ar priekšsēdētāja un ģenerālsekretāra parakstiem uz kopsavilkuma pēdējās lappuses.
         2.   Saskaņā ar 12. un 13. panta 1. un 2. punktu ar rakstisku vai pilnvarojuma procedūru pieņemtos aktus autentiskajā valodā vai valodās pievieno 16. pantā minētajai dienas piezīmei tā, lai tos nevarētu sadalīt. Šo aktu autentiskumu apstiprina ar priekšsēdētāja un ģenerālsekretāra parakstiem uz dienas piezīmes pēdējās lappuses.
         3.   Aktus, kas pieņemti ar deleģēšanas vai tālākas deleģēšanas procedūru, autentiskajā valodā vai valodās pievieno 16. pantā minētajai dienas piezīmei tā, lai tos nevarētu sadalīt. To autentiskumu apstiprina ar pašsertifikācijas apliecinājumu, ko paraksta tieši vai pastarpināti deleģētais ierēdnis saskaņā ar 13. panta 3. punktu, 14. un 15. pantu.
         4.   Šajā reglamentā “akts” ir jebkurš akts, kas minēts EK Līguma 249. pantā un Euratom līguma 161. pantā.
         5.   Šajā reglamentā “autentiskas valodas” ir visas Kopienas oficiālās valodas, neskarot Padomes Regulas (EK) Nr. 930/2004 (1) piemērošanu, ja runa ir par vispār piemērojamiem aktiem, un citos gadījumos – adresātu valodas.
         5.   IEDAĻA
         Komisijas lēmumu sagatavošana un īstenošana
         18. pants
         Komisijas locekļu grupas
         Komisijas locekļu grupas dod ieguldījumu Komisijas darba koordinēšanā un sagatavošanā Komisijas noteikto stratēģisko prioritāšu kontekstā un saskaņā ar priekšsēdētāja noteiktajām pilnvarām un politikas pamatnostādnēm.
         19. pants
         Komisijas locekļu biroji un attiecības ar dienestiem
         1.   Komisijas loceklim ir savs birojs, kura uzdevums ir palīdzēt loceklim veikt viņa pienākumus un sagatavot Komisijas lēmumus. Noteikumus par biroju sastāvu nosaka priekšsēdētājs.
         2.   Komisijas loceklis apstiprina darba kārtību ar savā atbildības jomā esošiem dienestiem. Šajā kārtībā jo īpaši nosaka veidu, kādā Komisijas loceklis dod norādījumus attiecīgajiem dienestiem, kas regulāri nodrošina viņu ar visu uz viņa darbības jomu attiecīgo informāciju, kas viņam nepieciešama savu pienākumu pildīšanai.
         20. pants
         Ģenerālsekretārs
         1.   Ģenerālsekretārs palīdz priekšsēdētājam sagatavot Komisijas darbu un vadīt sanāksmes. Tāpat viņš palīdz arī sagatavot grupu darbu un vadīt sanāksmes to Komisijas locekļu grupu vadītājiem, kuras izveidotas saskaņā ar 3. panta 2. punktu.
         2.   Viņš nodrošina, ka lēmumu pieņemšanas procedūras tiek pienācīgi īstenotas un 4. pantā paredzētie lēmumi tiek pildīti.
         3.   Viņš palīdz nodrošināt nepieciešamo koordināciju starp dienestiem sagatavošanas darbu laikā atbilstīgi 23. panta noteikumiem un seko, lai Komisijai iesniegtie dokumenti būtu kvalitatīvi saturiskā ziņā un atbilstu noteikumiem attiecībā uz formu.
         4.   Izņemot īpašus gadījumus, viņš veic nepieciešamos pasākumus, lai nodrošinātu, ka Komisijas akti ir izziņoti tiem, kuriem tie domāti, un tiek publicēti Eiropas Savienības Oficiālajā Vēstnesī, kā arī ka Komisijas un tās dienestu dokumenti ir nosūtīti citām Eiropas Kopienu iestādēm.
         5.   Viņš uztur oficiālās attiecības ar pārējām Eiropas Kopienu iestādēm, ja no Komisijas lēmuma īstenot kādas funkcijas pašai vai uzdot tās pildīt Komisijas locekļiem vai tās dienestiem neizriet citādi. Viņš seko darbam pārējās Eiropas Kopienu iestādēs un par to informē Komisiju.
         II   NODAĻA
         KOMISIJAS DIENESTI
         21. pants
         Dienestu struktūra
         Lai sagatavotu un īstenotu darbību, Komisijas rīcībā ir dienestu kopums, ko veido ģenerāldirektorāti un tiem pielīdzināmie dienesti.
         Ģenerāldirektorāti un tiem pielīdzināmie dienesti parasti ir iedalīti direktorātos, bet direktorāti – nodaļās.
         22. pants
         Īpašu funkciju un struktūru izveide
         Īpašos gadījumos Komisija var izveidot īpašas funkcijas un struktūras noteiktu uzdevumu veikšanai, kurām tā nosaka pilnvaras un darbības noteikumus.
         23. pants
         Dienestu sadarbība un koordinācija
         1.   Lai nodrošinātu Komisijas darbības efektivitāti, dienesti kopš lēmumu sagatavošanas vai īstenošanas sākuma strādā ciešā sadarbībā un koordinēti.
         2.   Par iniciatīvas sagatavošanu atbildīgais dienests kopš sagatavošanas darbu sākuma nodrošina efektīvu koordināciju starp visiem dienestiem, kas ir likumīgi iesaistīti šajā iniciatīvā, pamatojoties uz to kompetences jomām un pilnvarām vai ņemot vērā lietas būtību.
         3.   Pirms dokumenta iesniegšanas Komisijai, atbildīgais dienests saskaņā ar īstenošanas noteikumiem savlaicīgi apspriežas ar dienestiem, kam ir likumīgas intereses attiecībā uz šo projektu.
         4.   Apspriešanās ar Juridisko dienestu ir obligāta par visiem juridisko aktu projektiem vai priekšlikumiem, kā arī par visiem dokumentiem, kuriem var būt juridiskas sekas.
         Šāda apspriešanās ir nepieciešama pirms 12., 13. un 14. pantā paredzēto lēmumu pieņemšanas procedūru uzsākšanas, izņemot lēmumus, kas attiecas uz standartaktiem, par kuriem jau iepriekš saņemta piekrišana (atkārtoti akti). Tā nav nepieciešama attiecībā uz 15. pantā paredzētajiem aktiem.
         5.   Ar ģenerālsekretariātu jāapspriežas par visām iniciatīvām:

                     a)

                     kam ir politiska nozīme;
                     vai

                     b)

                     kas iekļautas Komisijas gada darba programmā, kā arī spēkā esošajā plānošanas instrumentā;
                     vai

                     c)

                     kas attiecas uz institucionālajiem aspektiem;
                     vai

                     d)

                     attiecībā uz kurām tiek veikts ietekmes novērtējums vai sabiedriska apspriešana.

               6.   Izņemot 15. pantā paredzētos lēmumus, ar ģenerāldirektorātiem, kas ir atbildīgi par budžetu, personālu un administratīvo vadību, obligāti jāapspriežas par visiem dokumentiem, kuriem var būt sekas attiecībā uz budžetu, finansēm, personālu un administratīvo vadību. Tāpat, ja vajadzīgs, jāapspriežas ar dienestu, kas atbildīgs par krāpšanas apkarošanu.
         7.   Atbildīgais dienests cenšas izstrādāt priekšlikumu, kam piekrīt dienesti, ar kuriem ir notikusi apspriešanās. Neskarot 12. panta noteikumus, domstarpību gadījumā tas savam priekšlikumam pievieno dažādos šo dienestu izteiktos viedokļus.
         III   NODAĻA
         AIZVIETOŠANA
         24. pants
         Dienestu darbības nepārtrauktība
         Komisijas locekļi un dienesti veic visus nepieciešamos pasākumus, lai nodrošinātu dienestu darbības nepārtrauktību, saskaņā ar noteikumiem, ko šajā sakarā ir pieņēmusi Komisija vai priekšsēdētājs.
         25. pants
         Priekšsēdētāja aizvietošana
         Ja priekšsēdētājs nevar pildīt savus pienākumus, tos veic viens no priekšsēdētāja vietniekiem vai kāds no Komisijas locekļiem saskaņā ar priekšsēdētāja noteikto rangu kārtību.
         26. pants
         Ģenerālsekretāra aizvietošana
         Ja ģenerālsekretārs nevar pildīt savus pienākumus, tos veic ģenerālsekretāra vietnieks ar lielāko stāžu vai, ja stāži ir vienādi, vecākais ģenerālsekretāra vietnieks vai Komisijas iecelts ierēdnis.
         Ja ģenerālsekretāra vietnieka nav vai Komisija nav iecēlusi ierēdni, aizvietošanu veic pakļautais ierēdnis ar lielāko stāžu visaugstākajā amata kategorijā un pakāpē vai, ja stāži ir vienādi, vecākais pakļautais ierēdnis.
         27. pants
         Augstākstāvošu ierēdņu aizvietošana
         1.   Ja ģenerāldirektors nevar pildīt savus pienākumus, tos veic ģenerāldirektora vietnieks ar lielāko stāžu vai, ja stāži ir vienādi, vecākais ģenerāldirektora vietnieks vai Komisijas iecelts ierēdnis.
         Ja ģenerāldirektora vietnieka nav vai Komisija nav iecēlusi ierēdni, aizvietošanu veic pakļautais ierēdnis ar lielāko stāžu visaugstākajā amata kategorijā un pakāpē vai, ja stāži ir vienādi, vecākais pakļautais ierēdnis.
         2.   Ja nodaļas vadītājs nevar pildīt savus pienākumus, tos veic nodaļas vadītāja vietnieks vai ģenerāldirektora iecelts ierēdnis.
         Ja nodaļas vadītāja vietnieka nav vai ģenerāldirektors nav iecēlis ierēdni, aizvietošanu veic pakļautais ierēdnis ar lielāko stāžu visaugstākajā amata kategorijā un pakāpē vai, ja stāži ir vienādi, vecākais pakļautais ierēdnis.
         3.   Ja savus pienākumus nevar pildīt kāds cits augstākstāvošs ierēdnis, viņu aizvieto ģenerāldirektora iecelts ierēdnis, par to vienojoties ar atbildīgo Komisijas locekli. Ja aizvietotājs nav izraudzīts, aizvietošanu veic pakļautais ierēdnis ar lielāko stāžu visaugstākajā amata kategorijā un pakāpē vai, ja stāži ir vienādi, vecākais pakļautais ierēdnis.
         IV   NODAĻA
         NOBEIGUMA NOTEIKUMI
         28. pants
         Papildu pasākumu īstenošanas noteikumi
         Komisija nepieciešamības gadījumā nosaka šā reglamenta īstenošanas noteikumus.
         Komisija var pieņemt papildu pasākumus, kas attiecas uz Komisijas un tās dienestu darbību, ņemot vērā tehnoloģijas un informātikas attīstību.
         29. pants
         Spēkā stāšanās
         Šis reglaments stājas spēkā 2006. gada 1. janvārī.”

         (1)  OV L 169, 1.5.2004., 1. lpp.


title: 2004/753/EK, Euratom: Padomes Lēmums, kas pieņemts, kopīgi vienojoties ar izraudzīto Komisijaspriekšsēdētāju, un (2004. gada 5. novembris),ar ko apstiprina to personu sarakstu, kuras Padome paredz iecelt par EiropasKopienu Komisijas locekļiem, ar kuru atceļ un aizstāj Lēmumu 2004/642/EK, Euratom

text:
               9.11.2004

               LV

               Eiropas Savienības Oficiālais Vēstnesis

               L 333/12

      PADOMES LĒMUMS,
   kas pieņemts, kopīgi vienojoties ar izraudzīto Komisijas priekšsēdētāju, un
   (2004. gada 5. novembris),
   ar ko apstiprina to personu sarakstu, kuras Padome paredz iecelt par Eiropas Kopienu Komisijas locekļiem, ar kuru atceļ un aizstāj Lēmumu 2004/642/EK, Euratom

   (2004/753/EK, Euratom)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, jo īpaši tā 213. panta 1. punktu un 214. panta 2. punkta otro daļu,
   ņemot vērā Eiropas Atomenerģijas kopienas dibināšanas līgumu, jo īpaši tā 126. panta 1. punktu un 127. panta 2. punkta otro daļu,
   tā kā:

               (1)

               Uz laikposmu no tās iecelšanas dienas līdz 2009. gada 31. oktobrim ir jāieceļ jauna Komisija, kurā ir loceklis no katras dalībvalsts.

               (2)

               Padomē sanākušo valstu vai valdību vadītāji 2004. gada 29. jūnijā izraudzījās José Manuel DURÃO BARROSO kungu, ko paredz iecelt par Komisijas priekšsēdētāju (1).

               (3)

               Eiropas Parlaments ar 2004. gada 22. jūlija rezolūciju apstiprināja šo izraudzīto kandidātu.

               (4)

               Ar Lēmumu 2004/642/EK, Euratom
                   (2) Padome, kopīgi vienojoties ar izraudzīto Komisijas priekšsēdētāju, apstiprināja to personu sarakstu, kuras Padome paredz iecelt par Komisijas locekļiem.

               (5)

               Kopīgi vienojoties ar izraudzīto Komisijas priekšsēdētāju, Lēmums 2004/642/EK, Euratom būtu jāatceļ pirms tajā minētā saraksta iesniegšanas Eiropas Parlamenta apstiprinājuma balsojumam un jāaizstāj ar šo lēmumu.

               (6)

               Ar Līguma par Eiropas Konstitūciju stāšanos spēkā izbeigsies tā Komisijas locekļa pilnvaru termiņš, kuram būs tā pati tautība, kā nākamajam Eiropas Savienības ārlietu ministram, kas būs Komisijas priekšsēdētāja vietnieks,

         IR NOLĒMUSI.
   1. pants
   Vienojoties ar José Manuel DURÃO BARROSO kungu, izraudzīto Komisijas priekšēdētāju, par personām, ko Padome paredz iecelt par Eiropas Kopienu Komisijas locekļiem uz laikposmu no jaunās Komisijas iecelšanas dienas līdz 2009. gada 31. oktobrim, ir izraudzīti:

                  Joaquín ALMUNIA AMANN kungs,

                  Jacques BARROT kungs,

                  Joe BORG kungs,

                  Stavros DIMAS kungs,

                  Benita FERRERO-WALDNER kundze,

                  Ján FIGEĽ kungs,

                  Mariann FISCHER BOEL kundze,

                  Franco FRATTINI kungs,

                  Dalia GRYBAUSKAITĖ kundze,

                  Danuta HÜBNER kundze,

                  Siim KALLAS kungs,

                  László KOVÁCS kungs,

                  Neelie KROES kundze,

                  Markos KYPRIANOU kungs,

                  Peter MANDELSON kungs,

                  Charlie McCREEVY kungs,

                  Louis MICHEL kungs,

                  Andris PIEBALGA kungs,

                  Janez POTOČNIK kungs,

                  Viviane REDING kundze,

                  Olli REHN kungs,

                  Vladimír ŠPIDLA kungs,

                  Günter VERHEUGEN kungs,

                  Margot WALLSTRÖM kundze.

         2. pants
   Ar šo atceļ Lēmumu 2004/642/EK, Euratom.

   3. pants
   Šo lēmumu publicē Eiropas Savienības Oficiālajā Vēstnesī.

      Briselē, 2004. gada 5. novembrī

            Padomes vārdā —

            priekšsēdētājs

         B. R. BOT

      (1)  OV L 236, 7.7.2004., 15. lpp.

      (2)  OV L 294, 17.9.2004., 30. lpp.


title: Padomes Lēmums (2001. gada 29. janvāris), ar ko pabeidz apspriešanās procedūru ar Haiti saskaņā ar ĀKK un EK partnerattiecību nolīguma 96. pantu

text:
Svarīgs juridisks paziņojums

|

32001D0131

Oficiālais Vēstnesis L 048 , 17/02/2001 Lpp. 0031 - 0032

		Padomes Lēmums(2001. gada 29. janvāris),ar ko pabeidz apspriešanās procedūru ar Haiti saskaņā ar ĀKK un EK partnerattiecību nolīguma 96. pantu(2001/131/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu,ņemot vērā 2000. gada 23. jūnijā Kotonu parakstīto ĀKK un EK partnerattiecību nolīgumu, še turpmāk "ĀKK un EK nolīgums", kuru īsteno pirms termiņa saskaņā ar ĀKK un EK Ministru padomes 2000. gada 27. jūlija Lēmumu Nr. 1/2000 [1], jo īpaši tā 96. pantu,ņemot vērā iekšējo nolīgumu par pasākumiem, kas jāveic, un procedūrām, kas jāievēro, lai īstenotu ĀKK un EK nolīgumu, ko provizoriski piemēro ar dalībvalstu valdību pārstāvju 2000. gada 18. septembra Lēmumu 2000/771/EK [2], jo īpaši tā 3. pantu,ņemot vērā Komisijas priekšlikumu,tā kā:(1) Pārkāpjot Haiti vēlēšanu likumu, ir pārkāpti ĀKK un EK nolīguma 9. pantā minētie pamatelementi.(2) Saskaņā ar ĀKK un EK nolīguma 96. pantu 2000. gada 26. septembrī notika apspriešanās ar ĀKK valstīm un Haiti, kuras laikā Haiti iestādes izskaidroja savu nostāju.(3) Haiti joprojām neatbalsta demokrātijas principus.(4) Tādēļ jāveic tādi pasākumi, kas ĀKK un EK nolīguma 96. panta 2. punkta c) apakšpunktā minēti kā "attiecīgi pasākumi",IR PIEŅĒMUSI ŠO LĒMUMU.1. pantsAr šo tiek izbeigta apspriešanās ar Haiti, kas tika uzsākta saskaņā ar ĀKK un EK nolīguma 96. pantu.2. pantsPasākumus, kas aprakstīti vēstulē, kura sniegta šī lēmuma pielikumā, pieņem kā ĀKK un EK nolīguma 96. panta 2. punkta c) apakšpunktā minētos "attiecīgos pasākumus".3. pantsLēmums stājas spēkā tā pieņemšanas dienā.Tas zaudē spēku 2001. gada 31. decembrī.To pārskata vēlākais pirms 2001. gada 31. decembra.4. pantsŠo lēmumu publicē Eiropas Kopienu Oficiālajā Vēstnesī.Briselē, 2001. gada 29. janvārīPadomes vārdā —priekšsēdētājaM. Winberg[1] OV L 195, 1.8.2000., 46. lpp.[2] OV L 317, 15.12.2000., 375. lpp.--------------------------------------------------PIELIKUMSPIELIKUMSVēstule Haiti valdībaiGodātais kungs!Eiropas Savienība ĀKK un EK nolīguma 9. pantu uzskata par ļoti svarīgu. Demokrātijas principi un tiesiskums, uz kā balstās ĀKK un EK partnerattiecības, ir nolīguma pamatelementi un tādējādi arī mūsu attiecību stūrakmens.Šajā ziņā Savienība rūpīgi sekoja vēlēšanu procesam Haiti un ir norūpējusies par Amerikas valstu organizācijas novērotāju misijas ziņojumā minētajiem pārkāpumiem, jo īpaši par vēlēšanu likuma pārkāpumiem pēc senatoru vēlēšanu pirmās kārtas.Tādēļ 2000. gada 12. jūlija deklarācijā Savienība pauda satraukumu par vēlēšanu procesu un norādīja, ka šī satraukuma neievērošana var netieši ietekmēt sadarbību ar Haiti.Tādēļ 2000. gada 2. augustā Eiropas Savienības Padome nolēma aicināt Haiti iestādes un ĀKK valstis apspriesties, lai rūpīgi pārbaudītu situāciju un atrastu veidu, kā to labot.Šīs apspriedes notika Briselē 26. septembrī un tajās tika apspriesti vairāki būtiski jautājumi. Haiti iestādes, kuras pārstāvēja Haiti ārlietu ministrs Viņa Ekselence Frics Longšamps, izskaidroja savu nostāju un veica situācijas analīzi.Šī viedokļu apmaiņa tomēr neļāva atrast apmierinošu risinājumu jautājumiem, ko uzsvēra Savienība, kura tādēļ sastādīja pagaidu secinājumus, kuros tā pauda nožēlu par to, ka tās satraukums nav ņemts vērā, un paredzēja iespēju īstenot attiecīgus pasākumus, kā definēts ĀKK un EK nolīgumā. Šajos secinājumos Savienība arī norādīja, ka tā apzinās valsts sociālā un ekonomiskā stāvokļa nopietnību, kā arī to, cik būtiski ir nenodarīt kaitējumu Haiti iedzīvotājiem.Tagad Eiropas Savienības Padome ir nolēmusi saskaņā ar tās 26. septembra pagaidu secinājumiem izbeigt apspriešanos, kas tika uzsākta saskaņā ar ĀKK un EK nolīguma 96. pantu. Tādēļ Eiropas Savienības Padome ir nolēmusi saskaņā ar 96. panta 2. punkta c) apakšpunktu veikt šādus attiecīgos pasākumus:a) nepadarīt pieejamu astotā EAF otro NIP kvotu 44,4 miljonu eiro apmērā;b) apturēt tiešo atbalstu budžetam. Tas ietekmē galvenokārt strukturālo pielāgojumu programmas un nodrošinātību ar pārtiku;c) novirzīt atlikušos astotā EAF pirmās NIP kvotas līdzekļus projektiem, kas dod tiešu labumu Haiti iedzīvotājiem, kas stiprina pilsonisko sabiedrību un privāto sektoru un kas var atbalstīt demokratizāciju un likt pamatus tiesiskumam;d) vajadzības gadījumā apspriežoties ar Haiti valdību, Komisijas delegācijai Haiti sagatavoties devītā EAF programmas izstrādei. Ja vien Eiropas Savienības Padome nenolemj citādi, kamēr šis lēmums ir spēkā, nepaziņo par līdzekļu piešķiršanu.Savienības mērķis joprojām ir nenodarīt kaitējumu Haiti iedzīvotājiem, tajā pašā laikā norādot, ka tā nosoda demokrātijas pamatprincipu neievērošanu. Tā rūpīgi pārraudzīs attīstību attiecībā uz demokrātijas pamatbrīvību un cilvēktiesību ievērošanu. Tā atkārtoti apliecina gatavību iesaistīties ciešākā politiskā dialogā un sniegt ieguldījumu demokratizācijas procesā. Tālab tā ir gatava pozitīvas attīstības gadījumā pārskatīt šo lēmumu pirms 2001. gada 31. decembra, bet tā patur tiesības veikt tālākus pasākumus, ja situācija neuzlabojas.Komisijas vārdā —Padomes vārdā —--------------------------------------------------


title: Padomes Lēmums (KĀDP) 2016/2384 (2016. gada 22. decembris), ar ko atjaunina to personu, grupu un vienību sarakstu, kurām piemēro 2., 3. un 4. pantu Kopējā nostājā 2001/931/KĀDP par konkrētu pasākumu īstenošanu cīņā pret terorismu, un ar ko groza Lēmumu (KĀDP) 2016/1136

text:
               23.12.2016

               LV

               Eiropas Savienības Oficiālais Vēstnesis

               L 352/92

         PADOMES LĒMUMS (KĀDP) 2016/2384
   (2016. gada 22. decembris),
   ar ko atjaunina to personu, grupu un vienību sarakstu, kurām piemēro 2., 3. un 4. pantu Kopējā nostājā 2001/931/KĀDP par konkrētu pasākumu īstenošanu cīņā pret terorismu, un ar ko groza Lēmumu (KĀDP) 2016/1136
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2001. gada 27. decembrī pieņēma Kopējo nostāju 2001/931/KĀDP (1).

               (2)

               Padome 2016. gada 12. jūlijā pieņēma Lēmumu (KĀDP) 2016/1136 (2), ar ko atjaunina to personu, grupu un vienību sarakstu, kurām piemēro 2., 3. un 4. pantu Kopējā nostājā 2001/931/KĀDP.

               (3)

               Padome ir konstatējusi, ka vēl trīs personas ir bijušas iesaistītas terora aktos Kopējās nostājas 2001/931/KĀDP 1. panta 2. un 3. punkta nozīmē, ka attiecībā uz tām lēmumu ir pieņēmusi kompetenta iestāde minētās kopējās nostājas 1. panta 4. punkta nozīmē un ka minētās personas būtu jāpievieno to personu, grupu un vienību sarakstam, kurām piemēro Kopējās nostājas 2001/931/KĀDP 2., 3. un 4. pantu.

               (4)

               Attiecīgi būtu jāgroza to personu, grupu un vienību saraksts, kurām piemēro Kopējo nostāju 2001/931/KĀDP,

         IR PIEŅĒMUSI ŠO LĒMUMU.
   1. pants
   Lēmuma (KĀDP) 2016/1136 pielikumu groza tā, kā izklāstīts šā lēmuma pielikumā.
   2. pants
   Šis lēmums dienā, kad to publicē Eiropas Savienības Oficiālajā Vēstnesī.

      Briselē, 2016. gada 22. decembrī

            Padomes vārdā –

            priekšsēdētājs

         M. LAJČÁK

      (1)  Padomes Kopējā nostāja 2001/931/KĀDP (2001. gada 27. decembris) par konkrētu pasākumu īstenošanu cīņā pret terorismu (OV L 344, 28.12.2001., 93. lpp.).

      (2)  Padomes Lēmums (KĀDP) 2016/1136 (2016. gada 12. jūlijs), ar ko atjaunina to personu, grupu un vienību sarakstu, kurām piemēro 2., 3. un 4. pantu Kopējā nostājā 2001/931/KĀDP par konkrētu pasākumu īstenošanu cīņā pret terorismu, un ar ko atceļ Lēmumu (KĀDP) 2015/2430 (OV L 188, 13.7.2016., 21. lpp.).

      PIELIKUMS
      Lēmuma (KĀDP) 2016/1136 pielikuma I iedaļā (Personas) iekļautajam personu sarakstam pievieno turpmāk norādītās personas.

                  —

                     EL HAJJ, Hassan Hassan, dzimis 1988. gada 22. martāZaghdraiya, Sidon (Libānā), Kanādas pilsonis. Pase Nr.: JX446643 (Kanāda),

                  —

                     MELIAD, Farah (jeb HUSSEIN HUSSEIN, jeb JAY DEE), dzimis 1980. gada 5. novembrīSydney (Austrālija), Austrālijas pilsonis. Pase Nr.: M2719127 (Austrālija),

                  —

                     ȘANLI, Dalokay (jeb Sinan), dzimis 1976. gada 13. oktobrīPülümür (Turcija).


title: 2010/9/ES: Komisijas Lēmums ( 2010. gada 6. janvāris ) par drošuma prasībām, kas jāiekļauj Eiropas standartos attiecībā uz zīdaiņiem un maziem bērniem paredzētiem vannas sēdekļiem, vannošanas palīglīdzekļiem, vannām un vannas statīviem atbilstīgi Eiropas Parlamenta un Padomes Direktīvai 2001/95/EK (izziņots ar dokumenta numuru C(2009) 10290) Dokuments attiecas uz EEZ

text:
               7.1.2010

               LV

               Eiropas Savienības Oficiālais Vēstnesis

               L 3/23

         KOMISIJAS LĒMUMS
   (2010. gada 6. janvāris)
   par drošuma prasībām, kas jāiekļauj Eiropas standartos attiecībā uz zīdaiņiem un maziem bērniem paredzētiem vannas sēdekļiem, vannošanas palīglīdzekļiem, vannām un vannas statīviem atbilstīgi Eiropas Parlamenta un Padomes Direktīvai 2001/95/EK
   (izziņots ar dokumenta numuru C(2009) 10290)
   (Dokuments attiecas uz EEZ)
   (2010/9/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2001. gada 3. decembra Direktīvu 2001/95/EK par produktu vispārēju drošību (1) un jo īpaši tās 4. panta 1. punkta a) apakšpunktu,
   tā kā:

               (1)

               Direktīvā 2001/95/EK paredzēts, ka Eiropas standartus izveido Eiropas mēroga standartizācijas struktūras. Šiem standartiem jānodrošina ražojumu atbilstība minētajā direktīvā ietvertajai vispārējās drošības prasībai.

               (2)

               Saskaņā ar Direktīvu 2001/95/EK ražojumu uzskata par drošu valsts standartos ietverto risku un risku kategoriju ziņā, ja tas atbilst brīvprātīgi ieviestiem valsts standartiem, kuros transponēti Eiropas standarti.

               (3)

               Komisija 2006. gadā pasūtīja pētījumu (2), lai novērtētu vairāku tādu bērniem paredzētu aprūpes preču drošību, kuras parasti izmanto zīdaiņu un mazu bērnu vecumā no 0 līdz 5 gadiem kopšanai, sadarbībā ar valsts iestādēm, valsts standartizācijas struktūrām, patērētāju apvienībām, ražojumu drošības organizācijām, uzņēmējiem un testēšanas laboratorijām.

               (4)

               Pētījumā par šiem ražojumiem tika savākti attiecīgi statistikas dati saistībā ar nelaimes gadījumiem un traumām ES un visā pasaulē, kā arī tika veikts pilnīgs riska novērtējums, pamatojoties uz galveno risku noteikšanu un kaitīgas iedarbības scenāriju novērtējumu.

               (5)

               Vannas sēdekļi, vannošanas palīglīdzekļi un vannas ar statīvu vai bez tā ir iekļautas pētījumā novērtēto ražojumu skaitā. Šos ražojumus izmanto mazuļu un mazu bērnu vannošanai, un tie ir atzīti par nopietna riska izraisītājiem, galvenokārt saistībā ar slīkšanas gadījumiem, kuru rezultātā bieži iestājusies nāve lietotāju nelielā vecuma dēļ.

               (6)

               Pierādījumi un statistika saistībā ar nelaimes gadījumiem pastāvīgi liecina, ka noslīkšanas risks ir saistīts ar nepietiekamiem, nepārliecinošiem un slikti pamanāmiem brīdinājumiem un instrukcijām par ražojumu drošu lietošanu, kā arī ar minēto ražojumu nepietiekamo konstrukcijas integritāti un izturību. Informācija un statistikas dati par nelaimes gadījumiem arī atklāja to, ka saistībā ar šo ražojumu lietošanu un to, ka aprūpētāji neveic atbilstošu uzraudzību, var rasties nokrišanas, savainošanās un mazu daļiņu norīšanas riski.

               (7)

               Lai gan visā pasaulē ir pieejama plaša informācija par noslīkšanas un ievainojumu gadījumiem, vannojot mazus bērnus, nav pierādīta tieša saistība starp vannošanas palīgierīču izmantošanu un nāves vai nelaimes gadījumu rašanos vannošanas laikā. Pētnieki un zinātniskā literatūra visā pasaulē ir vienisprātis, ka nav izšķirošu pierādījumu, kas apliecinātu saikni starp pieaugošu negadījumu skaitu un vannošanas palīgierīču izmantošanu (3). Daži pētnieki, novērojot jaunākās tendences saistībā ar vannas sēdekļu pārdošanas pieaugumu un ar vannošanu saistītu nelaimes un noslīkšanas gadījumu skaita samazināšanos, pat atzīst, ka vannas sēdekļu izmantošanai ir “neliels aizsargājošs efekts” (4).

               (8)

               Attiecībā uz šiem trim ražojumu veidiem nepastāv nekādi Eiropas standarti. Tādēļ ir jānosaka īpašas prasības saskaņā ar Direktīvas 2001/95/EK 4. panta 1. punkta a) apakšpunktu, aicinot standartizācijas struktūras izstrādāt standartus, lai samazinātu riskus, kas saistīti ar vannas sēdekļu, vannošanas palīglīdzekļu, vannu (ar vai bez vannas statīviem) izmantošanu zīdaiņu vai mazu bērnu vannošanā. Šie standarti ir jāizstrādā saskaņā ar procedūru, kas noteikta Eiropas Parlamenta un Padomes 1998. gada 22. jūnija Direktīvā 98/34/EK, ar ko nosaka informācijas sniegšanas kārtību tehnisko standartu un noteikumu jomā (5), kā arī saskaņā ar noteikumiem informācijas sabiedrības pakalpojumu jomā. Saskaņā ar Direktīvas 2001/95/EK 4. panta 2. punktu atsauce uz pieņemto standartu jāpublicē Eiropas Savienības Oficiālajā Vēstnesī.

               (9)

               Kad attiecīgie standarti būs pieejami un ar nosacījumu, ka Komisija nolems publicēt atsauci uz tiem Oficiālajā Vēstnesī saskaņā ar Direktīvas 2001/95/EK 4. panta 2. punktā noteikto procedūru, tad vannas sēdekļi, vannošanas palīglīdzekļi un vannas (ar vai bez vannas statīviem), kas ražotas atbilstoši šiem standartiem, ir jāuzskata par tādām, kas atbilst Direktīvā 2001/95/EK noteiktajām vispārējās drošības prasībām, ciktāl tās attiecas uz minētajos standartos ietvertajām drošuma prasībām.

               (10)

               Lai uzlabotu pašreizējo drošības līmeni šo ražojumu lietošanā, ir nepieciešams gan izstrādāt standartus, gan sniegt vecākiem un pieaugušajiem, kas veic aprūpi, informāciju par šo ražojumu izmantošanas nolūku un drošu lietošanu.

               (11)

               Šajā lēmumā paredzētie pasākumi ir saskaņā ar tās komitejas atzinumu, kas izveidota saskaņā ar Direktīvas 2001/95/EK 15. pantu,

         IR PIEŅĒMUSI ŠO LĒMUMU.
   1. pants
   Definīcijas
   Šā lēmuma izpratnē:

               —

               “vannas sēdekļi bērniem” (“vannas krēsliņi”) ir ražojumi, ar kuru palīdzību bērnu var vannot sēdus stāvoklī. Šos ražojumus ir paredzēts izmantot tikai tādiem bērniem, kuri ir spējīgi sēdēt taisni bez palīdzības, un tos nedrīkst lietot tad, kad bērns jau sāk celties stāvus,

               —

               “vannošanas palīglīdzekļi” ir ražojumi, ar kuru palīdzību bērnu var vannot pusguļus vai guļus stāvoklī. Šos ražojumus ir paredzēts izmantot no dzimšanas līdz laikam, kad bērns ir spējīgs sēdēt taisni bez palīdzības,

               —

               “vannas zīdaiņiem un maziem bērniem” ir ražojumi, kas paredzēti bērnu vannošanai no dzimšanas līdz 12 mēnešu vecumam. Šos ražojumus var izmantot atsevišķi, ievietojot parastajā vannā vai uz tās apmales vai noliekot uz grīdas, vai arī komplektā ar statīvu.

         2. pants
   Prasības
   Īpašas drošuma prasības visiem 1. pantā minētajiem ražojumiem, kas jāiekļauj Eiropas standartos atbilstīgi Direktīvas 2001/95/EK 4. pantam, nosaka šā lēmuma pielikumā.
   3. pants
   Publicēšana
   Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.

      Briselē, 2010. gada 6. janvārī

            Komisijas vārdā –

            priekšsēdētājs

         José Manuel BARROSO

      (1)  OV L 11, 15.1.2002., 4. lpp.

      (2)  http://ec.europa.eu/consumers/safety/projects/ongoing-projects_en.htm#project_results

      (3)  “Drowning of babies in bath seats: do they provide false reassurance?”in Royal Society for the Prevention of Accidents (UK). 2005. gada februāris.
   http://www.rospa.com/productsafety/info/bathseats_drowning.pdf

      (4)  Komentāri CPSC par ziņojumu “Advance Notice of Proposed Rulemaking on baths seats and rings by Harvard School of Public Health” – Veselības aizsardzības politikas un pārvaldības departaments. 2001. gada maijs. http://www.cpsc.gov/LIBRARY/FOIA/foia01/pubcom/commenta.pdf

      (5)  OV L 204, 21.7.1998., 37. lpp.

      PIELIKUMS

         Īpašas drošuma prasības attiecībā uz vannas sēdekļiem

      RISKI: galvenais risks saistībā ar šo ražojumu ir noslīkšana.
      1.   DROŠUMA PRASĪBAS
      1)   Vispārējās drošuma prasības

      Preces nedrīkst apdraudēt bērnu un aprūpētāju drošību un veselību, ja tās izmanto paredzētajā vai iespējamā veidā, ņemot vērā bērnu uzvedību. Ņem vērā bērnu un viņu aprūpētāju spējas, jo īpaši tas attiecas uz precēm, kuras to funkciju, izmēru vai īpašību dēļ ir paredzētas bērniem, kas jaunāki par 10 mēnešiem. Preces uzlīmēs vai uz to iepakojuma, kā arī tām pievienotajās lietošanas pamācībās pievērš vecāku vai aprūpētāju uzmanību apdraudējumiem un kaitējuma riskiem saistībā ar lietošanu un tam, kā no tiem izvairīties.
      2)   Īpašas drošuma prasības

         Ķīmijas jomas prasības

      Vannas sēdekļi atbilst attiecīgajiem ES tiesību aktiem.

         Ugunsdrošības un termiskās īpašības

      Lai novērstu applaucēšanās risku ar karstu, no krāna tekošu ūdeni, bērnu aprūpētājiem sniedz instrukcijas, lai tie pievērstu uzmanību ūdens temperatūrai un novērstu bērna piekļuvi krānam.

         Fiziskās un mehāniskās īpašības

      Iesprūšanas risks spraugās vai atvērumos
      Preces ir izstrādātas un ražotas tā, lai novērstu:

                  —

                  pirkstu iesprūšanu, cik vien iespējams,

                  —

                  kāju iesprūšanu, kā rezultātā bērns paliek iesprostots atverē, caur kuru tas varēja ieslīdēt.

            Risks saistībā ar kustīgajām daļām
      Saliekamās preces ir aprīkotas ar tādu salikšanas mehānismu, kuru nevar iedarbināt bērns vai bērna aprūpētāja nejauša darbība. Ražojumu nav iespējams uzstādīt, neaktivizējot bloķēšanas mehānismu. Lai neizraisītu smaga kritiena risku, ir jāizvairās no bērna pozīcijas izmaiņām, kas rodas, tam kustoties, jo īpaši – kad viņš/viņa pārsveras (starp sēdekļa pamatni un vannu). Rotējošas sēdekļa pamatnes izstrādā, cik iespējams, tā, lai novērstu plēstas brūces un bērna nokrišanu tā lietošanas laikā.
      Nokrišanas risks
      Jānovērš nokrišanas risks, kas var izraisīt slīkšanu; prece un tās stiprinājums pie vannas spēj izturēt iekšējus un ārējus spēkus, kas rodas bērna darbības rezultātā un var izraisīt apgāšanos. Jo īpaši prece nedrīkst apgāzties tad, ja bērns liecas kādā virzienā, cenšas piecelties vai apgāzt sēdekli.
      Aizrīšanās risks
      Lai novērstu aizrīšanās risku, prece nedrīkst saturēt mazas daļiņas, kuras bērns var atdalīt, pielietojot spēku, un kuras var pilnībā ietilpt bērna mutē. Lai samazinātu aizrīšanās risku, pildījuma materiāli, kas var izraisīt aizrīšanos, nedrīkst kļūt pieejami bērna iedarbības rezultātā, jo īpaši košanas rezultātā.
      Nosmakšanas risks
      Uz preces neatrodas plastmasas uzlīmes, kuras bērns var atdalīt, pielietojot spēku, vai jebkuri citi necaurlaidīgi vannas sēdekļa materiāli, kas var aizsegt gan muti, gan degunu un izraisīt nosmakšanu. Preces iepakojums nedrīkst izraisīt nosmakšanas risku, radot šķēršļus elpošanai caur mutes un deguna elpceļiem.
      Norīšanas risks
      Lai novērstu norīšanas risku, prece nedrīkst saturēt atsevišķas vai mazas daļiņas, kuras bērns var atdalīt, pielietojot spēku, un kuras var iekļūt barības vadā.
      Bīstamas šķautnes un stūri
      Pieejamas šķautnes izvieto tā, lai izvairītos no plēstām brūcēm un ievainojumiem, jo īpaši attiecībā uz šķautnēm, kas ir tiešā kontaktā ar bērna ādu.
      Konstrukcijas integritāte
      Drošības mehānismi (piesūcekņi vai citi līdzekļi), kuriem ir būtiska nozīme ražojuma piestiprināšanā, saglabā darbības spēju visu ražojuma kalpošanas laiku.
      Lai izvairītos no sastāvdaļu salūšanas, kas var izraisīt fiziskus ievainojumus, precei jābūt noturīgai pret mehānisku spriedzi, kam tā ir pakļauta lietošanas laikā.
      Aizsargfunkcija
      Lai izvairītos no nosmakšanas noslīkstot, precei jābūt izstrādātai tā, lai bērns atrastos tikai sēdus stāvoklī. Izstrādājot tās dizainu, ņem vērā attiecīgos katrai vecuma grupai raksturīgos antropometriskos datus. Aizsargfunkcijai jānodrošina iespēja ārkārtas situācijā viegli izņemt bērnu no sēdekļa.
      Riski, kas rodas, bērnam iedarbojoties uz preču drošības mehānismu
      Lai novērstu noslīkšanas risku, drošības mehānisma aktivizēšana nedrīkst notikt bērna vai viņa aprūpētāju nejaušas darbības rezultātā.
      Īpaši brīdinājumi attiecībā uz preci
      Brīdinājumos un lietošanas instrukcijās jābūt skaidri norādītam, ka:

                  —

                  aprūpētājam jābūt bērna tuvumā nepārtraukti,

                  —

                  noslīkt var ļoti īsā laikā un ļoti mazā ūdens daudzumā (± 2 cm),

                  —

                  prece nenodrošina nekādu papildu drošību attiecībā uz riskiem ūdenī un noslīkt ir iespējams arī ar vannas sēdekli.

            Brīdinājumiem un informācijai jābūt izvietotai skaidri redzamā vietā uz iepakojuma, uz ražojuma, kā arī pārdošanas vietā, un tie jāpapildina ar piktogrammām.
      Brīdinājuma uzraksts ir izturīgs un redzams arī tad, kad bērns atrodas vannas sēdeklī.
      Aprūpētājiem sniedz informāciju par visneaizsargātāko vecuma grupu (no 5 līdz 10 mēnešiem).
      Higiēna
      Vannas sēdekļiem jābūt izstrādātiem tā, lai tos varētu mazgāt un žāvēt.

         Īpašas drošuma prasības attiecībā uz vannošanas palīglīdzekļiem

      RISKI: galvenais risks saistībā ar šo ražojumu ir noslīkšana.
      2.   DROŠUMA PRASĪBAS
      1)   Vispārējās drošuma prasības

      Preces nedrīkst apdraudēt bērnu un aprūpētāju drošību un veselību, ja tās izmanto paredzētajā vai iespējamā veidā, ņemot vērā bērnu uzvedību. Ņem vērā bērnu un viņu aprūpētāju spējas, jo īpaši tas attiecas uz precēm, kuras to funkciju, izmēru vai īpašību dēļ ir paredzētas bērniem, kas jaunāki par deviņiem mēnešiem. Uzlīmēs uz precēm vai uz to iepakojuma, kā arī tām pievienotajās lietošanas pamācībās pievērš vecāku vai aprūpētāju uzmanību apdraudējumiem un kaitējuma riskiem saistībā ar lietošanu un tam, kā no tiem izvairīties.
      2)   Īpašas drošuma prasības

         Ķīmijas jomas prasības

      Vannošanas palīglīdzekļi atbilst attiecīgajiem ES tiesību aktiem.

         Ugunsdrošības un termiskās īpašības

      Lai novērstu applaucēšanās risku ar karstu, no krāna tekošu ūdeni, bērnu aprūpētājiem sniedz instrukcijas, lai tie pievērstu uzmanību ūdens temperatūrai un novērstu bērna piekļuvi krānam.

         Fiziskās un mehāniskās īpašības

      Iesprūšanas risks spraugās vai atvērumos
      Preces izstrādā un ražo tā, lai izvairītos no pirkstu iesprūšanas.
      Nožņaugšanās
      Preces ir izstrādātas un ražotas, lai novērstu nožņaugšanos.
      Nokrišanas risks
      Lai samazinātu nokrišanas risku, kas var izraisīt slīkšanu, prece un tās stiprinājums pie vannas spēj izturēt iekšējus un ārējus spēkus, kas rodas bērna darbības rezultātā un var izraisīt apgāšanos. Jo īpaši prece nedrīkst apgāzties tad, ja bērns liecas kādā virzienā, cenšas piecelties vai apgāzt palīglīdzekli.
      Aizrīšanās risks
      Lai novērstu aizrīšanās risku, prece nedrīkst saturēt mazas daļiņas, kuras bērns var atdalīt, pielietojot spēku, un kuras var pilnībā ietilpt bērna mutē. Lai samazinātu aizrīšanās risku, pildījuma materiāli, kas var izraisīt aizrīšanos, nedrīkst kļūt pieejami bērna iedarbības rezultātā, jo īpaši košanas rezultātā.
      Nosmakšanas risks
      Uz preces neatrodas plastmasas uzlīmes, kuras bērns var atdalīt, pielietojot spēku, vai jebkuri citi necaurlaidīgi vannošanas palīglīdzekļa materiāli, kas var aizsegt gan muti, gan degunu un izraisīt nosmakšanu. Preces iepakojums nedrīkst izraisīt nosmakšanas risku, radot šķēršļus elpošanai caur mutes un deguna elpceļiem.
      Norīšanas risks
      Lai novērstu norīšanas risku, prece nedrīkst saturēt atsevišķas vai mazas daļiņas, kuras bērns var atdalīt, pielietojot spēku, un kuras var iekļūt barības vadā.
      Bīstamas šķautnes un stūri
      Pieejamas šķautnes izvieto tā, lai izvairītos no plēstām brūcēm un ievainojumiem, jo īpaši attiecībā uz šķautnēm, kas ir tiešā kontaktā ar bērna ādu.
      Konstrukcijas integritāte
      Lai izvairītos no sastāvdaļu salūšanas, kas var izraisīt fiziskus ievainojumus, precei jābūt noturīgai pret mehānisku spriedzi, kam tā ir pakļauta lietošanas laikā.
      Īpaši brīdinājumi attiecībā uz preci
      Brīdinājumos un lietošanas instrukcijās jābūt skaidri norādītam, ka:

                  —

                  aprūpētājam jābūt bērna tuvumā nepārtraukti,

                  —

                  noslīkt var ļoti īsā laikā un ļoti mazā ūdens daudzumā (± 2 cm),

                  —

                  uz preces jābūt informācijai par maksimālo ūdens daudzumu, lai novērstu to, ka ūdens iekļūst bērna mutē,

                  —

                  prece nenodrošina nekādu papildu drošību attiecībā uz riskiem ūdenī un noslīkt ir iespējams arī ar vannošanas palīglīdzekļiem.

            Brīdinājumiem un informācijai jābūt izvietotai skaidri redzamā vietā uz iepakojuma, uz ražojuma, kā arī pārdošanas vietā, un tie jāpapildina ar piktogrammām.
      Brīdinājuma uzraksts ir izturīgs un redzams arī tad, kad bērns atrodas vannošanas palīglīdzeklī.
      Aprūpētājiem sniedz informāciju par visneaizsargātāko vecuma grupu (no dzimšanas līdz deviņiem mēnešiem).
      Higiēna
      Precēm jābūt izstrādātām tā, lai tās varētu viegli mazgāt un žāvēt.

         Īpašas drošuma prasības bērniem paredzētām vannām un vannas statīviem

      RISKI: galvenais ar šo ražojumu saistītais risks ir noslīkšana un nokrišana gadījumā, ja bērna vanna nokrīt no statīva vai pamatnes.
      3.   DROŠUMA PRASĪBAS
      1)   Vispārējās drošuma prasības

      Preces nedrīkst apdraudēt bērnu un aprūpētāju drošību un veselību, ja tās izmanto paredzētajā vai iespējamā veidā, ņemot vērā bērnu uzvedību. Ņem vērā bērnu un viņu aprūpētāju spējas, jo īpaši tas attiecas uz precēm, kuras to funkciju, izmēru vai īpašību dēļ ir paredzētas bērniem, kas jaunāki par 12 mēnešiem. Uzlīmēs uz precēm vai uz to iepakojuma, kā arī tām pievienotajās lietošanas pamācībās pievērš vecāku vai aprūpētāju uzmanību apdraudējumiem un kaitējuma riskiem saistībā ar lietošanu un tam, kā no tiem izvairīties.
      2)   Īpašas drošuma prasības

         Ķīmijas jomas prasības

      Vannas un vannas statīvi atbilst attiecīgajiem ES tiesību aktiem.

         Ugunsdrošības un termiskās īpašības

      Lai novērstu applaucēšanās risku ar karstu, no krāna tekošu ūdeni, bērnu aprūpētājiem sniedz instrukcijas, lai tie pievērstu uzmanību ūdens temperatūrai un novērstu bērna piekļuvi krānam.

         Fiziskās un mehāniskās īpašības

      Iesprūšanas risks spraugās vai atvērumos
      Preces izstrādā un ražo tā, lai, cik vien iespējams, varētu izvairīties no pirkstu iesprūšanas.
      Nožņaugšanās
      Preces ir izstrādātas un ražotas tā, lai novērstu nožņaugšanos.
      Risks saistībā ar kustīgajām daļām
      Saliekamās preces ir aprīkotas ar tādu salikšanas mehānismu, kuru nevar iedarbināt bērns vai bērna aprūpētāja nejauša darbība. Ražojumu nav iespējams uzstādīt, neaktivizējot bloķēšanas mehānismu. Lai neizraisītu smaga kritiena risku, nepieļauj bērna pozīcijas izmaiņas, kas rodas, tam kustoties, jo īpaši – kad viņš/viņa pārsveras.
      Nokrišanas risks
      Lai izvairītos no nepietiekamas stabilitātes, vannu un tās statīvu izstrādā un ražo tā, lai tie izturētu gan bērna svaru, gan vannas ūdens svaru. Vanna un tās statīvs nedrīkst apgāzties bērna kustību radītās spriedzes vai nejaušas aprūpētāja kustības rezultātā. Jo īpaši prece nedrīkst apgāzties tad, ja bērns liecas kādā virzienā vai cenšas piecelties.
      Aizrīšanās risks
      Lai novērstu aizrīšanās risku, prece nedrīkst saturēt mazas daļiņas, kuras bērns var atdalīt, pielietojot spēku, un kuras var pilnībā ietilpt bērna mutē. Lai samazinātu aizrīšanās risku, pildījuma materiāli, kas var izraisīt aizrīšanos, nedrīkst kļūt pieejami bērna iedarbības rezultātā, jo īpaši košanas rezultātā.
      Nosmakšanas risks
      Uz preces neatrodas plastmasas uzlīmes, kuras bērns var atdalīt, pielietojot spēku, vai jebkuri citi necaurlaidīgi vannas materiāli, kas var aizsegt gan muti, gan degunu un izraisīt nosmakšanu. Preces iepakojums nedrīkst izraisīt nosmakšanas risku, radot šķēršļus elpošanai caur mutes un deguna elpceļiem.
      Norīšanas risks
      Lai novērstu norīšanas risku, prece nedrīkst saturēt atsevišķas vai mazas daļiņas, kuras bērns var atdalīt, pielietojot spēku, un kuras var iekļūt barības vadā.
      Bīstamas šķautnes un stūri
      Pieejamas šķautnes izvieto tā, lai izvairītos no plēstām brūcēm un ievainojumiem, jo īpaši attiecībā uz šķautnēm, kas ir tiešā kontaktā ar bērna ādu.
      Konstrukcijas integritāte
      Lai izvairītos no sastāvdaļu sabrukšanas vai salūšanas, kas var izraisīt fiziskus ievainojumus, precei jābūt noturīgai pret mehānisku spriedzi, kam tā ir pakļauta lietošanas laikā. Lai izvairītos no sastāvdaļu salūšanas, kas var izraisīt ievainojumus, vannu un statīvu ražošanā izmantotajam materiālam jābūt īpašībām, kas ļauj saglabāt ražojuma darbības spēju visu tā kalpošanas laiku, jo īpaši ņemot vērā temperatūras izmaiņas.
      Riski, kas saistīti ar divu atsevišķu daļu izmantošanu kopā
      Mehānisms, ar kura palīdzību vanna ir piesaistīta statīvam, spēj izturēt mehānisku spriedzi, kam šīs daļas ir pakļautas lietošanas laikā. To vannu un statīvu, kuri tiek pārdoti atsevišķi, brīdinājumos un lietošanas instrukcijās ir jānorāda to ražojumu atsauces, kurus var droši izmantot komplektā.
      Īpaši brīdinājumi attiecībā uz preci
      Brīdinājumos un lietošanas instrukcijās skaidri norāda, ka:

                  —

                  aprūpētājam jābūt bērna tuvumā nepārtraukti,

                  —

                  noslīkt var ļoti īsā laikā un ļoti mazā ūdens daudzumā (± 2 cm),

                  —

                  prece nenodrošina nekādu papildu drošību attiecībā uz riskiem ūdenī un noslīkt ir iespējams arī vannā.

            Brīdinājumiem un informācijai jābūt izvietotai skaidri redzamā vietā uz iepakojuma, uz ražojuma, kā arī pārdošanas vietā, un tie jāpapildina ar piktogrammām.
      Brīdinājuma uzraksts ir izturīgs un redzams arī tad, kad bērns atrodas vannā.
      Aprūpētājiem sniedz informāciju par visneaizsargātāko vecuma grupu (mazāk par 12 mēnešiem).
      Uz vannām jābūt brīdinājumiem, lai novērstu to, ka aprūpētāji vannas uzstāda pārāk augstu uz tādiem priekšmetiem kā, piemēram, galds.
      Higiēna
      Precēm jābūt izstrādātām tā, lai tās varētu viegli mazgāt un žāvēt.


Svarīgs juridisks paziņojums

|

52007BP0114(01)

1. Eiropas Parlamenta 2007. gada 24. aprīļa lēmums par Eiropas Dzīves un darba apstākļu uzlabošanas fonda 2005. finanšu gada budžeta izpildes apstiprināšanu (C6-0387/2006 - 2006/2154(DEC))

Oficiālais Vēstnesis 074 E , 20/03/2008 Lpp. 0190 - 0191

		1.Eiropas Parlamenta 2007. gada 24. aprīļa lēmums par Eiropas Dzīves un darba apstākļu uzlabošanas fonda 2005. finanšu gada budžeta izpildes apstiprināšanu (C6-0387/2006 — 2006/2154(DEC))Eiropas Parlaments,- ņemot vērā Eiropas Dzīves un darba apstākļu uzlabošanas fonda 2005. finanšu gada galīgos pārskatus [1],- ņemot vērā Revīzijas palātas ziņojumu par Eiropas Dzīves un darba apstākļu uzlabošanas fonda 2005. finanšu gada pārskatiem ar Fonda atbildēm [2],- ņemot vērā Padomes 2007. gada 27. februāra ieteikumu (5711/2007 — C6-0080/2007),- ņemot vērā EK līgumu un it īpaši tā 276. pantu,- ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam [3], un it īpaši tās 185. pantu,- ņemot vērā Padomes 1975. gada 26. maija Regulu (EEK) 1365/75 par Eiropas Dzīves un darba apstākļu uzlabošanas fonda izveidi [4] un it īpaši tās 16. pantu,- ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam [5], un it īpaši tās 94. pantu,- ņemot vērā Reglamenta 71. pantu un V pielikumu,- ņemot vērā Budžeta kontroles komitejas ziņojumu un Nodarbinātības un sociālo lietu komitejas atzinumu (A6-0098/2007),1. sniedz Eiropas Dzīves un darba apstākļu uzlabošanas fonda izpilddirektoram apstiprinājumu par fonda 2005. finanšu gada budžeta izpildi;2. izklāsta savus konstatējumus turpmāk tekstā iekļautajā rezolūcijā;3. uzdod priekšsēdētājam nosūtīt šo lēmumu un rezolūciju, kas ir tā neatņemama daļa, Eiropas Dzīves un darba apstākļu uzlabošanas fonda izpilddirektoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).[1] OV C 266, 31.10.2006., 37. lpp.[2] OV C 312, 19.12.2006., 80. lpp.[3] OV L 248, 16.9.2002., 1. lpp. Regula grozīta ar Regulu (EK, Euratom) Nr. 1995/2006 (OV L 390, 30.12.2006., 1. lpp.).[4] OV L 139, 30.5.1975., 1. lpp. Regulā jaunākie grozījumi izdarīti ar Regulu (EK) Nr. 1111/2005 (OV L 184, 15.7.2005., 1. lpp.).[5] OV L 357, 31.12.2002., 72. lpp.--------------------------------------------------